Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu-ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Tere ja tere tulemast vaatama saadet "Gloryline"!
Mina olen Glory Backman
ja tervitan sind kogu südamest vaatamata seda saadet,
kus tahan täna rääkida Pühast Vaimust ja Tema mõjust.
Ja ka sellest, et me elud peavad olema täis Püha Vaimu,
kui tahame olla Jeesuse jüngrid.
Jeesus ise ütles, et kui Tema läheb Isa juurde,
siis Ta läkitab meile teise trööstija.
Nii on lausa imeline, et Jumala Vaim - tõe Vaim,
on asunud meie sisse elama.
Me ju mäletame ka Jeesuse tõotust oma jüngritele ehk apostlitele,
kus Ta ütles Apostlite tegudes 1:8:
"Vaid te saate väe Pühalt Vaimult, kes tuleb teie üle,
ja te peate olema minu tunnistajad..."
Vägi, millest Jeesus rääkis, on kreeka keeles "dynamis"
ja see "dynamis" kui vägi tuleb esile just Apostlite tegude raamatus.
Apostlid kuulutasid Jeesusest Kristusest,
sattudes seetõttu isegi vangi.
Neid põlati ja hüljati,
kuid kristlaste keskel tulid väelised teod väga selgelt esile.
Nii peaks see olema meiegagi täna,
sest Jumal on andnud meile ühe nime,
mille ees kõik teised väed, võimud ja nimed alistuvad.
See on ainus nimi, mille kaudu saada päästetud
ja selleks on Jeesus Kristus.
Issand Jeesus Kristus,
mis tähendab, et kogu võim on Tema käes.
Ta on meie Päästja
ja samas ka meie Võidja ehk me oleme Kristuse poolt võitud.
Jeesus ja Jumal läkitasid meile Püha Vaimu,
kes elab meie sees.
Me oleme Püha Vaimu templid.
Me saame usklikuks saades ka Jumala lasteks.
Kui me aga saame täis Püha Vaimu
ja selle kaudu üleloomulikke armuande,
mida Jumal on otsustanud anda meile oma Vaimu kaudu.
Need armuannid on sellised annid,
mida vaid Püha Vaim saab meile anda
ja mille kaudu oma mõju avaldada.
Neil armuandidel pole me mõistusega mingit pistmist.
On ülimalt oluline, et meil kõigil oleks Püha Vaim
ja Tema väeline mõju.
Sest Isa ja Poeg on taevas, kuid nad saatsid meile Püha Vaimu,
kes elab isikuna meie sees.
Jeesus rääkis Temast alati kui isikust.
"Kui Tema tuleb, siis Ta tuletab teile meelde.
Tema õpetab teid.
Ta võtab enda omast ja jagab seda teiega."
Püha Vaim on isik.
Kui mõtlen oma elule,
siis ilma Püha Vaimuta on see täiesti tühine.
Olen õppinud elama Püha Vaimu juhtimise ja mõju all.
Ma kuulen Ta häält
ja tunnen ära Tema töö ning mõju ka teistes inimestes.
Püha Vaim on tõe Vaim, kes juhib meid alati kõige tõe sisse.
Olles täidetud Püha Vaimuga,
on meil samas siiski võimalik
summutada oma tahetega Tema mõju ja häält.
Me ei pruugi pidada Ta häält tõeseks - kas siis iseendas või ka teistes
ja üks kahtlus poeb me hinge.
Nii pead vaimulikult kasvama,
et suudaksid eristada Püha Vaimu häält,
sest väga palju on ka teisi hääli, mis püüavad saada su tähelepanu.
Nii Jeesus kui Ilmutusraamat ütlevad väga tihti:
"Kellel kõrva on kuulda, see kuulgu, mida Vaim ütleb!"
See on öeldud kogudustele
ja seeläbi üksikisikutest usklikele muidugi ka.
Roomlastele 12:11 on öeldud:
"Teenige Issandat tüdimatu innuga ja vaimult tulisena!"
Me ei saa võtta Püha Vaimu ligiolu kergekäeliselt,
nii nagu me ei saa võtta kergekäeliselt ka Tema hääle kuulmist.
Me peame olema valvel ja ärkvel selle osas,
mida Püha Vaim meile räägib ja kuidas meid mõjutab.
Peame olema ärkvel ja tegema seda, mida Ta meile ütleb.
Ja isegi, kui kõik inimesed oleksid meie vastu,
peaksime me sellest hoolimata järgima Püha Vaimu juhtimist.
Eks see ole üks kasvamise koht,
mille käigus õppida eristama Tema häält oma hinge häälest
ja ka kõigist muudest häältest.
Kuid kõige olulisem ja suurim aare, mida me sinuga siin maa peal
lisaks Jeesuse päästetööle eales omada võime,
on just nimelt meis elav Püha Vaim.
Mõelda vaid!
Jeesus elab meis oma Sõna kaudu nõnda nagu Isagi.
Kuid me oleme ka Püha Vaimu templid.
Püha Vaim toob alati au Kristusele ja tunnistab alati ühes Jumala Sõnaga
Jumala Sõna ja Püha Vaim
toovad esile nii Jumala ilmutusi kui väge.
Püha Vaim mõjutab meid vastavalt Jumala ilmutustele.
Püha Vaimu ligiolu on väga, väga kallis.
See on suurim aare ja rikkus, mida siin maa peal omada.
Püha Vaim teab meist kõike.
Ta loeb me mõtteid ja teab kõiki me mõtteid.
Ühtlasi uurib Ta ka me südameid.
Püha Vaim on antud meile meie kaitsjaks ja abimeheks
ja palvetab me sees.
Ta juhib ja suunab meid edasi.
Kui oleme lepitatud Jeesuse Kristuse kaudu,
vajame me oma ellu ka Püha Vaimu ligiolu ja mõju.
Muidu on me elud suht jõuetud.
Sest kui Püha Vaimu mõju tuleb me elus esile,
tugevdab see me usku ja annab meile väge.
See innustab ja julgustab meid.
Kui ma sain Püha Vaimuga ristitud
ja rääkisin esimest korda elus võõrastes keeltes,
siis kui mõtlen oma kristlikule elule enne ja peale seda,
on need kaks väga erinevat asja.
Varem oli mul usk Jumalasse ja Jeesusesse.
Olin võtnud vastu Jeesuse pääste ja saanud Jumala lapseks.
Kuid enne, kui sain täidetud Jumala väega
ja sain osa Pühast Vaimust,
kellest Jeesus oma jüngritele Apostlite teod 1:8 rääkis,
öeldes: "Te saate väe!"
Püha Vaim ongi see Jumala vägi meis.
Muidugi meil on ka Jeesuse Kristuse nimi
ja Jumala Sõna, mis annavad meile samuti väge -
Jumala üleloomulikku, kandvat väge.
Kuid Püha Vaim on isik,
kes elab meie sees kui vägi.
Me ei suuda teha ühtki jumalikku, üleloomulikku tegu,
kui Püha Vaim ei avaldaks meis oma mõju.
Tõe Vaim.
Püha Vaim, kes annab meile erinevaid armuande.
Näiteks anni tervendada haigeid.
Prohvetliku kõnelemise and.
Tunnetusesõna and.
Ma ise rakendan üsnagi palju tunnetusesõna ja prohvetlikku sõna.
Rakendan neid üsnagi palju.
Usu and. Selleski liigun päris palju.
Pühal Vaim annab tarkuse sõnu ja vaimude eristamise ande,
mis peaks tänapäeva kogudustes täiega toimima.
Paljudes me kogudustes on liiga palju vaid meelelahutust.
Kahju küll.
Ma ise ei nimeta end prohvetiks - las teised teha seda.
Kuid prohvetite asi on kuulutada tõde
ja nad ei saa kuidagi leppida vaid pooliku tõega.
See on sisuliselt võimatu.
Täitsa võimatu.
Seetõttu tahan öelda, et me kaasaja kogudustes
on jumalikud väe ilmingud üsnagi minimaalsed.
Kuid milles siis küsimus?
Küsimus on meis, usklikes.
Miks?
Sest me pole ehk võtnud tõsiselt Jumala Vaimu,
kes avaldab igapäevaselt mõju me sees.
Ta teeb seda igal hetkel.
Isegi siis, kui magad, avaldab Püha Vaim oma mõju.
Halleluuja!
Ta kõnetab su vaimu, kui magad.
Ta mõjutab sind tundma ära Jumala tahet ja tegusid,
et Jumala tahe võiks tõesti sündida.
Meis elava Püha Vaimu ülesanne on muuta sind edukaks usklikuks.
Edukuse all ei pea ma silmas mingit majanduslikku edu,
isegi, et see kuulub Jumala õnnistuste hulka.
Vaid me oleme õnnistatud Jeesuses Kristuses
kõigi vaimsete õnnistustega otse taevast.
Halleluuja!
Ja need on need asjad, milles Püha Vaim meid aitab,
sest meis on tema "dynamis" vägi.
Mida see "dynamis" vägi endast kujutab?
See, mille kaudu Püha Vaim meis oma mõju avaldab,
on just nimelt see vägi,
mis hävitab pidevalt hingevaenlase väge ja mõjutusi
inimeste sees ja eludes.
Seal, kus me liigume ja oma mõju avaldame.
Püha Vaim avaldab mõju ka me hääle kaudu.
See on see, kus Püha Vaim ühes oma dünamiitväega
oma mõju avaldab.
Halleluuja!
Nii ei räägi me tühje sõnu, vaid me sõnades peitub elu.
Nõnda nagu Jeesus ütles Johannese 6:63:
"Sõnad, mis ma teile olen rääkinud, on vaim ja elu."
See on just see, mida me kogudused täna vajavad.
Meie, kes me usume Jeesusesse, oleme kogudus, kas pole?
Siis oleme ka meie need, kes peavad pidevalt uuenema
oma meelte ja mõtete poolest.
Meie vaimne mina -
meie uus vaimne mina, mis on täiuslik Jumalas
ja mis on Kristuses.
Me oleme täiuslikud Kristuses.
Kuid ometi ütleb Jumala Sõna, et püha saagu veelgi pühamaks,
mistõttu peame jätkuvalt pühitsema end,
eralduma sellest maailmast
ja pühendama end Jumala eesmärkide täitmisele.
Nii ei saa me mõelda või rääkida, ükskõik mida,
vaid me peame alati ja kõiges püüdma olla Jumala sulased,
nii et meis ei leiduks midagi laitmatut
ei Jumala ees
ega ka inimeste ees.
Püha Vaim on kui üks suur võti
üleloomulikku ellu Jeesuses.
Üleloomulikku ellu Jeesuses.
Püha Vaim on see võti.
Tema aitab meil teha neid tegusid, millest Jeesus ise rääkis.
Kuningas Taavet andis oma pojale Saalomonile juhise,
enne, kui ta suri.
See on kirjas 1. Ajaraamatu 28. peatükis,
kus kuningas Taavet ütles salmis 9...
Taavet ütles 1. Ajaraamatu 28:9 Saalomonile järgmist:
"Ja sina, mu poeg Saalomon,
õpi tundma oma isa Jumalat ja teeni teda siira südamega
ja sõnakuuleliku hingega,
sest Issand uurib läbi kõik südamed ning mõistab kõiki mõtteid ja püüdeid!
Kui sa teda otsid, siis sa leiad ta,
aga kui sa ta maha jätad, siis ta heidab su ära igaveseks ajaks."
Kuningas Taaveti viimased sõnad Saalomonile olid:
"Mu poeg, teeni Jumalat siira südamega!"
Siira südamega.
Ühtlasi ka avatud meelega,
mis on alati valmis täitma Jumala tahet.
Alati ja kõiges täitma esmalt Jumala tahet.
Jumala sõna peaks alati olema esikohal me elus,
et juhtida meid.
Ja see on just see, milles Püha Vaim meid aitab.
See, mida tänu Püha Vaimu juhtimisele teeme,
seda saadab alati kordaminek.
Siis ei pane me kunagi puusse.
Nii sina kui mina soovime olla edukad.
Kuid selle edu saavutamiseks vajamegi Püha Vaimu juhtimist.
Jumala teed ei ole need, mis meile häda tooksid.
Hoopis vastupidi!
Jumal tahab kinkida meile õnne ja rõõmu.
Ta tahab kinkida me sisse rahu ja kindlust.
Ta muudab me elu kui üheks rõõmulauluks.
Ta tahab, et see oleks ülevoolav.
Jumal soovib, et Ta lastel läheks hästi
ja et meil alati oleks rohkesti head ka teistele jagamiseks.
Mida iganes sa teed Jumalale,
mis pole samas juhitud Tema Sõnast ja Pühast Vaimust,
siis sellest pole suurt palju kasu.
Kui palju head sa ka korda ei saadaks!
Rääkimata sellest, kui selles pole grammigi armastust.
Jumalikku armastust ja hea tegemist.
Eriti veel oma usuõdedele- ja vendadele.
Eriti veel neile.
Eriti veel ka Jumala sulastele,
kellest tuleb lausa kahekordselt lugu pidada.
Seda lugupidamist peab välja näitama ja mitte vaid mõtlema sellele.
Usk on tegusõna, nii nagu armastuski.
Need tähendavad millegi tegemist
ja mitte vaid kuskil pilve peal hõljumist.
"Mhm, kui äkki teeks seda...?"
Ära mõtle, vaid tee!
Mõtle korraks, mida sa võiks teha Jumalale?
Mõtle sellele korraks.
Mida me küll saaks teha Jumalale,
kes on kõikvõimas, kõikjalviibiv ja kõiketeadev Jumal?
Mida me saaks teha Talle?
Mida meil oleks iseendast anda?
Suurt palju ei midagi!
Ei midagi!
Jumalal on ingleid palju rohkem kui meid, inimesi.
Ka on Ta inglid palju tugevamad kui meie - inimesed.
Kuid tead, mis?
Inglitel pole Püha Vaimu, aga meil on.
Kas pole nii?
Aamen?
Püha Vaim elab meie sees
ja mõjutab meid tundma ära Jumala tahet ning tegemisi,
et Jumala parim tahe võiks sündida.
See on miski, millega peaksime nõustuma
ja millele alistuma.
Sest kui me ei alistu Jumalale,
pole me ka nõus Tema ja Ta plaanidega.
Me elu on nii lühike.
Ütlemata lühike, kui mõelda sellele igaviku võtmes.
Kuid Püha Vaim elab meis igavesti.
Nii on meile tõotatud.
Mõelda vaid, et enne, kui asusin hommikul 7.30 paiku
Helsingi poole teele -
pimedas ja vihmases ilmas,
siis mõtlesin sellele,
et Jumal võiks ju võtta ühe ingli,
kelle kaudu jagada inimestele oma päästeplaanist.
Piisaks ju vaid ühest inglist näiteks Helsingi turuplatsil,
kes kuulutaks seal kõigile
ja kutsuks neid üles meeleparandusele
ja pääste vastu võtmisele Jeesuses,
et inimesed võiks elada Jumala tahte kohast elu.
Kutsuks üles lugema igapäevaselt Jumala Sõna
ja mõtisklema selle üle.
Võtma seda nõnda nagu see on kirjutatud.
Kujutage ette, kui vaid üks ingel tuleks kuulutama seda kõike!
TV7 kaamera oleks kindlasti esimesena kohal
seda jäädvustama,
nii nagu paljud teisedki kaamerad.
Kuid,
Jumal pole planeerinud seda selliselt.
Meie inimestena peame edastama seda head sõnumit
meid ümbritsevatele inimestele, kus iganes me siis liigume.
Peame kuulutama neile esmalt päästesõnumit
Jumala armust ja armastusest.
Kas pole nii?
Jumal lihtsalt on otsustanud nii.
Nii et, kui Püha Vaim elab me sees,
ei saa me seda kuidagi kergekäeliselt võtta.
Me ei tohi seda teha.
Ei sina ega mina.
Olen mõelnud Püha Vaimu ilmutustega seoses,
et kui Jumal annab prohvetliku sõna
ja eriti veel, kui see on noomiv sõna,
siis vägagi paljud võivad solvuda selle peale.
Kuid Jumal paneb vastu uhketele ja annab armu alandlikele.
Kui me elus pole Jumala armu, siis mida meil üldse on?
Omaeneste heategude kaudu ei saavuta me mitte kui midagi.
Jumala arm kasvatab meid.
Oleme saanud armu armu peale.
Nii me siis järgimegi innukalt Püha Vaimu juhatust,
püsides vaimus tulisena ja palvetades Vaimus.
Jeesus ütles, et Isa igatseb just selliste palvetajate järele.
Isa igatseb selliste järele, kuuled?
Halleluuja!
Isa igatseb, et palvetaksid tuliselt Tema poole.
Ja tead, mis?
Samas puhtast südamest.
Südamest, kus on puhtad motiivid
ja kus sa vaid ei palu: "Anna, anna, anna!"
otsekui Jumalat ära kasutades.
See ei lähe kohe mitte!
Pead hoopis küsima: "Issand,
mida sa soovid, et ma su heaks teeks?
Saan ma teha midagigi su heaks?"
Püha Vaim annab meile hoobilt teada,
mida peaksime tegema.
See on kohe täiesti kindel.
Kohe täiesti kindel!
Nii et, kui palvetad, siis palveta tuliselt Vaimus.
Ja kui palvetad keeltes...
Las ma öelda sulle midagi, kallis usuõde.
Näen, et oled väsinud.
Nagu vaimselt väsinud.
Sa oled vaimselt väsinud, kui sa pole vaimselt erk.
Nii lihtsalt on.
Sest kui oled vaimselt erk, ei saa olla vaimselt väsinud.
Kuna aga Jumal alati värskendab ja tugevdab meid,
siis palve ja eriti veel keeltes palve muudab täiega su elu.
Nii et, hakka aga keeltes palvetama ja tee seda igapäevaselt.
Hakka aga keeltes palvetama, usuõde!
Püha Vaim ütleb sulle täna: "Ära vaata enda ja oma vigade peale.
Vaata Jeesuse peale
ja näe ennast nii nagu Tema sind näeb.
Teeni Vaimus.
Teeni Jumalat läbi oma palvete, palvetades igapäevaselt keeltes.
Räägi lausa mitmeid kordi päevas keeltes
ja su elu muutub!"
Tahan veel lõpetuseks kutsuda sind üles toetama TV7't,
helistades 900 1770 (hind 10 eur),
või tehes pangaülekande, leides me andmes www.tv7.ee
Suur tänu sulle
ja tea, et Jumal armastab sind ning mina ka.
Näeme taas!
Tõlge: Anne-Ly Raukas